सायबॉर्ग (कॉमिक्स)
सायबॉर्ग डीसी कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। मर्व वुल्फमैन और जॉर्ज पेरेज़ द्वारा निर्मित यह चरित्र पहली बार डीसी कॉमिक्स प्रेजेंट्स #२६ (अक्टूबर १९८०) में दिखाई दिया। सायबॉर्ग फुटबाल खिलाड़ी विक्टर स्टोन का दूसरा नाम है, जो एक बार स्टार लैब्स में अपने पिता, सिलस स्टोन के एक गलत एक्सपेरिमेंट के कारण हुए हादसे में फंस गया। इसी हादसे में उसका शरीर क्षत-विक्षत हो गया, और उसे ठीक करने के लिए सिलस को उसके आधे शरीर को मशीनी उपकरणों से बदलना पड़ा। पारम्परिक तौर पर टीन टाइटन्स के एक सदस्य के रूप में प्रदर्शित सायबॉर्ग को २०११ की डीसी की न्यू ५२ रिबूट में जस्टिस लीग के संस्थापक सदस्य का दर्जा दिया गया। अभिनेता रे फिशर डीसी एक्सटेंडेड यूनिवर्स की फिल्मों में एक्वामैन की भूमिका निभा रहे हैं। अपनी इस भूमिका में वह सर्वप्रथम २०१६ की फ़िल्म बैटमैन वर्सेस सुपरमैन: डॉन ऑफ जस्टिस में विशेष उपस्थिति में दिखे थे, जिसके बाद उनका चरित्र फिर २०१७ में जस्टिस लीग में नजर आया। चरित्र पर आधारित एक फ़िल्म वर्तमान में निर्माणाधीन है; और इसका २०२० में रिलीज़ होना प्रस्तावित है।